Extreu les principals categories de què parla el text següent:
4 de gener del 2012, Barcelona
L'Escola Superior de Disseny i Art la Llotja de Barcelona (per on hi han passat pintors com Picasso) i l'associació Amical Viquipèdia han començat una col·laboració pionera en la qual 6 estudiants del Cicle d'il·lustració estan fent les seves pràctiques professionals a l'associació viquipedista creant imatges que s'incorporaran amb llicències lliures al fons Wikimedia Commons i que il·lustraran articles de Viquipèdia.
La Viquipèdia, l'enciclopèdia lliure, és un dels llocs webs més visitats d'internet i una de les obres col·lectives de creació de continguts oberts més important del nostre temps. Qualsevol la pot editar i millorar. També és molt utilitzada al món de l'ensenyament sobretot com a font de consulta per part d'estudiants i professors. Té uns criteris de qualitat, molt propers als criteris de qualitat acadèmica. Però per mantenir lliures els seus continguts la Viquipèdia té uns criteris molt estrictes per a la incorporació d'imatges i fitxers multimèdia: han de ser obres de domini públic o obres lliures, que puguin ser reproduïdes lliurement per a qualsevol ús (també el comercial) i de les quals se'n puguin crear lliurement obres derivades per tal de millorar-les o adaptar-les. Les imatges i fitxers es carreguen al Wikimedia Commons, un repositori multimèdia compartit entre totes les versions de Viquipèdia en diferents llengües, a més d'altres wikis germans. La publicació a Wikimedia Commons implica donar les dades d'autoria i situació de drets de l'obra i hi ha mecanismes de control comunitari per evitar que s'hi publiquin obres protegides. És per això que moltes entrades de Viquipèdia no tenen una imatge, perquè per molts temes no hi ha disponible una imatge lliure. Un dels propòsits d'aquesta col·laboració és començar a omplir aquest buit. Des de l'associació Amical Viquipèdia, amb la participació de viquipedistes de la Viquipèdia en català, s'han identificat imatges que falten i que difícilment es podran aconseguir si no és creant-les de nou. Els estudiants de “Llotja” tenen l'encàrrec professional de crear aquestes imatges que han de tenir un caràcter informatiu i/o didàctic d'acord amb el context enciclopèdic on es publicaran. És una oportunitat de treballar en un context real, públic i amb molta visibilitat; alhora que estan contribuint a un bé públic que s'està construint col·laborativament i que és útil per a molta gent.
Aquests són els encàrrecs en que s'està treballant:
Les pràctiques professionals tenen un doble seguiment per part de l'escola (amb la professora Alícia Gallego com a tutora) i per part de l'associació (amb David Gómez com a tutor). Un cop elaborades les il·lustracions i donat el vist-i-plau per la seva publicació, seran els mateixos estudiants els qui les publicaran a Wikimedia Commons, escolliran la llicència i les posaran als articles de Viquipèdia. D'aquesta manera entraran també a formar part d'una comunitat de creadors gràfics que contribueix al coneixement lliure.
L'Escola Superior de Disseny i Art “Llotja“ (http://www.llotja.cat) és l'escola d'art més veterana de Catalunya i Espanya. Creada l'any 1775, actualment és un centre públic depenent del Consorci d'Educació de Barcelona que ofereix estudis de grau universitari i cicles formatius de grau mig o superior en el camp de l'art i el disseny, a més de monogràfics especialitzats. El d'Il·lustració és un Cicle Formatiu de Grau Superior al qual els estudiants accedeixen amb un nivell de batxillerat i que han de completar fent un període de pràctiques professionals.
L'Amical Viquipèdia és una associació sense ànim de lucre formada per gent que col·labora o simpatitza amb els projectes de coneixement lliure que impulsa la Fundació Wikimedia. A través d'activitats i col·laboracions amb diferents entitats, l'associació dóna a conèixer aquests projectes i facilita la incorporació de nous contribuïdors amb l'objectiu que la suma de tot el coneixement humà estigui disponible per a tothom i també en la seva llengua.
L'escola i l'associació han iniciat una col·laboració que no només és beneficiosa per ambdues bandes sinó que, a més, té un clar benefici social. Aquesta experiència s'emmarca en la iniciativa de col·laboració entre el moviment Wikimedia i les Escoles d'Art que s'està promovent des de l'associació Amical Viquipèdia.
Barcelona : Entitat_Geopolítica, Picasso : artista_o_autor, Amical Viquipèdia : organització, Viquipèdia : organització, Escola Superior de Disseny i Art la Llotja : educació, Llotja : educació, Escola Superior de Disseny i Art “Llotja“ : educació, Alícia Gallego : artista_o_autor, David Gómez : persona, Catalunya : Entitat_Geopolítica, Espanya : Entitat_Geopolítica, Consorci d'Educació de Barcelona : govern, Fundació Wikimedia : organització, Wikimedia : organització